Alan Shearer

**Alan Shearer** (Newcastle upon Tyne, 13. kolovoza 1970.) je za mnoge jedan od najboljih napadača svijeta svih vremena, glavne vrline su mu bile hladnokrvnost prema protivniku, i precizan i jak udarac.

## Biografija
#### Rane godine
Svoje prve nogometne korake učinio je u nogometnoj školi *Newcastle City School*. Za tu školu je igrao turnir na St James' Parku, te je bio najzaslužniji za osvajanje tog turnira. Na tom turniru njegov talent je prepoznala ugledna engleska škola za sportove *Wallsend Boy School*. U toj školi se prikupljaju dječaci talentirani za razne sportove i usavršavaju svoj talenat. Dok je bio u toj školi **Alan Shearer** je išao na probe za mnoge klubove kao West Bromwich Albion, Manchester City i Newcastle United, ali nije prolazio. Prošao je jedno na probi u Southamptonu te je sa samo 16 godina išao živjeti na drugi kraj Engleske. 
#### Southampton
Prve dvije godine u Southamptonu je bio junior, a svoj debi za Southampton bilježi 26. travnja1988. godine u utakmici protiv Chelseaja. A nakon samo 15-ak dana od svog debija bilježi hattrick u pobjedi 4-2 protiv Arsenala. Nakon toga nije puno dobivao prilike zaigrati u napadu Svetaca jer je konkurencija bila jaka (Le Tissier i Rod Wallace). Pravu priliku je dobio u sezoni 1989-'90 kada je u 23 utakmice zabio 3 gola. Ni sljedeća sezona nije bila za pamćenje, u 36 utakmica je zabio samo 4 pogotka. Tek u sezoni 1991-'92 počinje redovito zabijati pogotke, kada je u 41 utakmice zabio 13 pogodaka. Odmah nakon te uspješne sezone debitirao je za Englesku reprezentaciju i u debiju zabio pogodak. U to vrijeme je dobivao ponude od velikih Engleskih klubova, među kojim se ističe Manchester United, no sve je odbio. 
#### Blackburn Rovers
Nakon što se Engleska reprezentacija nije kvalificirala na Euro 1992, na ljeto 1992. godine kupio ga je Blackburn Rovers za 3,6M Funta. Nakon što je prešao u redove Blackburna postao je standardni reprezentativac Engleske. U prvoj sezoni u Bleckburnu nije dobivao puno prilika, no druge sezone je bio onaj Shearer kakvog poznajemo, u 40 utakmica je postigao 31 pogodak. U trećoj sezoni u Blackburnu je igrao u napadu s Chris Sutton, te su njih dvojica činili tada najubojitiji napadački tandem poznat pod nazivom *The SAS* (Shearer and Sutton). Također te sezone (1994-'95) je Blackburn osvojio Premiership zahvaljujući njima. U napadu sa Chrisom Surronom je postigao 34 pogotka u 41 utakmici, te je pobjedničke sezone dobio nagradu za najboljeg igrača u Engleskoj. Sljedeća sezona za njega je bila također uspješna (31 pogodak u 35 utakmica), no za Blackburn katastrofalna jer su na kraju sezone završili kao 7. Te sezone je Blackburn igrao Ligu prvaka te je na kraju bio posljednji u skupini, a Alan je zabio samo jedan pogodak. 
#### Newcastle United

Nakon Eura 96, u svoje redove ga je opet pokušavao dovesti Manchester United no ishod je bio iznenađujući. Shearer je prešao u Newcastle United. Tadašnji trener Newcastla Kevin Keegan ga je platio tada ogromnih 15M Funta, no više mu se nego isplatilo. Prve sezone na St James' Parku (1996-'97) je zabio 25 golova u 31 utakmici, te je opet dobio nagradu za igrača godine u Engleskoj. Druga sezone među *svrakama* je bila za zaborav, ozlijedio se te je nastupio u samo 17 i postigao 2 pogotka. Koliko je bio važan za momčad govori podatak da je te sezone Newcastle završio na razočaravajučem 13 mjestu, no u FA kupu su stigli do finala gdje ih je pobijedio Arsenal sa 2-0. Treču sezonu u Newcastlu (1999-2000) je u 37 utakmica zabio 23 pogotka te je odveo svrake od polufinala FA Kupa, izbacila ih je Chelsea. Ove sezone je prvi put u svojoj karijeri Shearer bio isključen, nakon 11 godina profesionalne karijere, što je dokaz da je bio korektan igrač. Sljedeća sezona (2000-'01) za Alana je bila frustrirajuća, oprostio se od reprezentacije nakon Eura 2000, ozljedio se i u nastupao je u samo 19 utakmica i zabio samo 5 pogodaka u prvenstvu. No sezona 2001-'02 je bila nezaboravna. Zabio je 23 pogotka u 37 utakmica, te je odveo svoj Newcastle do trećeg mjesta u prvenstvu što je jamčilo nastup u trećem pretkolu Lige Prvaka, također je te sezone po drugi put u karijeri dobio crveni karton. Sezona 2002-03 je bila jedna od najuspješnijih u Newcastlovoj povijesti. Nastupili su u Ligi Prvaka i to dosta uspješno. Prošli su prve skupine no u drugim skupinama su eliminirani. U prvenstvu je zabio 17 pogodaka u 35 nastupa te je Newcastle ponovno izborio nastup u trećem pretkolu Lige Prvaka teko što je u prvenstvu bio 3. U sezoni 2003-'04 Newcastle nije nastupio u Partizana na penale, no u Kupu UEFA je došao do polufinala gdje je eliminiran od Marseillea. Ta sezona za njega je bila jedna od boljih u dresu Newcastla, u prvenstvu u 37 nastupa 22 pogotka. Sezona 2004-'05 je za kako za Shearera tako i za Newcastle bila užasna. U prvenstvu su bili 14., a Shearer je zabio samo 7 pogodaka. U svojoj posljednjoj sezoni 2005-06 je postao prvi strijelac svraka svih vremena sa 206 pogodaka u svim natjecanjima. Oproštajnu utakmicu odigrao je protiv Celtica svih 90 min premda je bio ozlijeđen, postigao je pogodak iz penala za svrake za konačnih 3-2.

#### Reprezentacija
Za reprezentaciju Engleske je počeo nastupati 1990. godine, ali U21 reprezentaciju. Debi za seniorsku reprezentaciju je odigrao protiv Francuske 1992. te je u debiju zabio i pogodak. Nastupio je na Euru 96 te je zabio pet pogodaka i postao prvi strijelac tog prvenstva. Također je nastupio i na SP 1998g. gdje je zabio dva pogotka, po jedan Tunisu i Argentini. Na Euru 2000 se oprostio od reprezentacije zabivši po jedan gol Rumunjskoj i Njemačkoj, bio je najmanje kriv za taj debakl Engleske. Za reprezentaciju je u svim utakmicama zabio 30 golova u 63 nastupa te je 7. najbolji strijelac Engleske svih vremena. U cijeloj svojoj karijeri u svim službenim utakmicama zabio je 417 pogotka u 800 nastupa. Tijekom karijere dobio je nagradu *Reda Britanskog kraljevstva*.
Ostao je upamćen kao nogometna legenda u cijelome svijetu, a pogotovo u Newcastlu gdje je učinio prvi i zadnje nogometne korake.
#### Trenerska karijera
1. travnja 2009. preuzeo je mjesto trenera Newcastle Uniteda koji se trenutno nalazi u poziciji za ispadanje u drugu ligu. Svoj debi na mjestu trenera upisao je u utakmici protiv Chelsea F.C. koju je izgubio rezultatom 2-0.

## Vanjske veze

* Profil Alana Shearera
* Profil Alana Shearera 2
* Shearer9.com - Neslužbena stranica